МОНОЛОГЪТ   НА   ХАМЛЕТ от III действие

Трагедията „Хамлет” на Шекспир задълбочено изследва сложната противиречивост на човешката душа, която е поставена пред изпитанията на времето.

Монологът на Хамлет от 3д, 1сц. ни показва вечното търсене на истината за живота. Той ни кара да разсъждаваме за смисъла на живота, за раздвоението на човешката личност, за невъзможността да проумеем действителността. Трагичното звучене на монолога е резултат от крайното страдание и разочарование на литературния герой от света. Всичко, в което вярва Хамлет, се разминава с грозната истина, която е представена чрез образа на Елсинор. Главният герой е много далеч от реалността. Той не познава суровата действителност, тъй като неговото изграждане като личност е преминало под пълководството на неговите учители и книгите, които е прочел във Витенберг. Той познава единствено съвършената представа за света. Това е причина за объркването на героя, когато попада в толкова непозната за него среда, изпълнена с лицемерия и злина. Сложни дилеми терзаят героя. Той би могъл да сложи край на мъките или търпеливо да понася „ стрелите на свирепата съдба”. Но може и да се опълчи срещу морето от зло и именно това той избира. Обстоятелствата му налагат до този момент  да остане бездеен, което го тласка към вътрешен конфликт със самия себе си. Силата на разума му казва, че не е време за действия, докато не получи неоспорими докателства за вината на Клавдий-убиеца на баща му. Тази склонност към разумни, обмислени, добре претеглени решения поставя Хамлет в измеренията на новата ренесансова епоха, въпреки че не се е отърсил докрай от средновековните предразсъдъци.

Началото на монолога: „Да бъдеш или не?Туй е въпросът” е изпълнено с драматизъм, породен от търсенето на отговор на вечните човешки въпроси. Да бъдеш ли човек на този свят, държейки се като такъв и защитавайки всички човешки ценности, които всъщност поддържат съществуването на човечеството, или да си просто един блуждаещ дим, който не оставя никаква следа след себе си.

Датският принц е отчаян. Той не е далеч от мисълта за самоубийство. В този момент той прозира смъртта като начин да се освободи от безкрайния натиск на това тежко бреме, което тегне над него. Хамлет приема смъртта като „блаженство” и вярва, че тя е единствено божествен дар, който ще го спаси:

СМЪРТ...  ЗАСПИВАНЕ...  
            И  ТОЛКОВА...  И  В  ТОЯ  СЪН  ИЗЧЕЗВАТ  
            ДУШЕВНИЯТ  ТИ  ГНЕТ  И  ВСИЧКИ  БОЛКИ,  
            ИЗМЪЧВАЩИ  ПЛЪТТА  НИ.  ТАКЪВ  ЗАВЪРШЕК  -    
            ОТ  БОГА  ДА  ГО  ПРОСИШ!

Непрекъснатото повтаряне на думата смърт говори за отчаянието на Хамлет. Множеството реторични въпроси пък са израз на болката на героя, породена от неизвестността, в която попада, връщайки се в Елсинор. Хамлет се страхува от тази болка, волята му е смазана и той се отдава на примирение. Той избира да НЕ бъде! Воден от мисълта, че светът е просто лош сън, който винаги ще се появява, когато заспим, героят мисли, че няма смисъл да се бори със злото:

КАКВИ  ЛИ  СЪНИЩА  ЩЕ  НИ  СПОХОДЯТ  
            В  ТОЗ  СМЪРТЕН  СЪН ,  КОГАТО  СЕ  ИЗМЪКНЕМ  
            ОТ  БРЕННАТА  ОБВИВКА  -  ТО  НИ  СПИРА,  
            ТАЗ  МИСЪЛ  ПРАВИ  ЗЕМНИТЕ  НИ  МЪКИ  
            ТЪЙ  ДЪЛГОЛЕТНИ.

Хамлет достига до такова състояние не просто защото е разочарован от света и хората, а най-вече защото е разочарован от най-близките си. След толкова дълго отсъствие, той реално няма при кого да се върне. Това го убива, кара го да се промени напълно. Попадайки в такава среда , Хамлет губи напълно ентусиазма си за живот. Той казва, че срещу всички тези мъки има само един лек:

  ЕДНО  БОДВАНЕ  ТУК  ВЛЯВО  
            ОЧИСТВА  СМЕТКИТЕ  НИ?

И макар че не сам той слага край на живота си в края на трагедията, оставаме с впечатлението, че е слабохарактерен и отчаян младеж. Датският принц умира, за да възвести на света, че в свят на зло и поквара доброто и невинността не могат да виреят. Днес именно този монолог е предизвикателство за талантливите актьори, режисьори и сценаристи, благодарение на които творчеството на Шекспир не умира.

Иван Влахов